text: OPP plejecenter til 500 mio. kr. i Kolding 
  09 april 2013 kl. 14.00
  Som den første kommune i Danmark indgår Kolding Kommune nu et Offentligt-Privat-Partnerskab om både opførelse af et nyt plejecenter og levering af pleje til beboerne.
  Den private part ? et konsortium med Attendo A/S i spidsen - skal levere både anlæg og drift af såvel bygninger som pleje og omsorg til beboerne i et nyt plejecenter i Vonsild.
  Det er landets hidtil mest omfangsrige OPP-samarbejde og konsortiet er stiftet til lejligheden.
  Ambitionen er, at det nye plejecenter skal knytte bånd til lokalmiljøet. Derfor kommer centeret også til at indeholde faciliteter og ydelser, som tilbydes lokalbefolkningen.
  Aftalen bliver underskrevet af Koldings borgmester Jørn Pedersen i næste uge.
  